צריך להתחיל להתרגל? מה שהתחיל כהפתעה בניצחון על אליצור רמלה במחזור הראשון נמשך לניצחון שלישי העונה ושוב על קבוצה שסומנה להתמודד בחלק העליון של הטבלה. מכבי רעננה של לירון שרף נראית בכושר מצוין כששוב הצליחה להגיע ליתרון דו ספרתי עוד לפני ההפסקה. הרצליה, עדיין ללא ליעד סואץ הפצועה, נראית פגיעה יותר ואג'אבון אמנם מוכשרת מאד אבל ייקח לה עוד זמן להתחבר לקבוצה, בינתיים זה הוביל להפסד ליגה שני.
רעננה פתחה חזק את המשחק ואחרי 2 דקות וחצי עלתה ליתרון 8:0 ממתפרצות ומעברים שהגיעו בזכות הגנה מצוינת ו-2 חסימות של קאריזמה פן. אחרי נקודת עונשין בהרצליה פן הוסיפה עוד סל במתפרצת והעלתה את רעננה ליתרון 10:1. אז, דקות טובות של הגנה הרצליה החזירו את הקבוצה למינוס חמש עד שלשה של תירוש ונקודות בסל ועבירה של גוס שקבעו יתרון דו ספרתי ראשון 16:5, ברבע שהסתיים בדקות טובות של מרים חנון ובתוצאה 18:11.
אדוארדס פתחה טוב גם את הרבע השני והחזירה את היתרון לדו ספרתי (22:11). עבירה שלישית מוקדמת שספגה ריצ'ארדסון פגע בקצב של הרצליה שניסתה להישאר במשחק אך המשיך לפגר ב11-13 הפרש. פלג פלץ הצליחה בשלשה לשבור את המומנטום של רעננה ולהוריד את ההפרש לחמש, אך בהרצליה הציגו במחצית הראשונה הגנה רכה במיוחד ונרפות מתחת לסל כשאדוארדס קלעה 12 נקודות ברבע ומתפרצת של יערה יצחקי הקפיצה את ההפרש ליתרון שיא 36:20 כשקצת ירד עד למחצית מנקודות של חנון מחוץ לקשת, 36:25.
חילופי סלם בפתיחת הרבע השלישי סיפק מהלך יפה של יצחקי ועוד שתי שלשות של תירוש מול נקודות של ריצ'ארדסון והיתרון המקומי 48:33. אז התעוררה הגנת הרצליה והצליחה להפעיל את הלחץ על שחקניות רעננה שהתקשו להגיע למצבי קליעה ואף לעבור את החצי, אג'אבון הראתה את הכישרון שלה עם 2 חטיפות ו-10 נקודות ברבע, ריצ'ארדסון הוסיפה 12 נקודות משלה והרצליה טסה 13-2 ובסך הכל התקרבה בסוף הרבע השלישי ל-3 הפרש, 53:50.
שחקניות הפנים של רעננה הגיבו טוב עם פתיחת הרבע האחרון כשיערה יצחקי דחפה להן את הכדור לצבע (7 אסיסטים במשחק) עד 59:50. הלחץ של הרצליה קצת נרגע, האורחות אמנם הצליחו לשמור על פיגור חד ספרתי אבל לא לשנות את המומנטום ודקה וחצי לסיום בסל "פולו" של פן קבע 70:56 וסגר את סיפור המשחק. אחרי 3 הפסדים ב"דרבי השרון" בעונה שעברה, רעננה עם ניצחון ראשון על הרצליה.
עדני דגן ואלי רבי במשחק על ניצחון ראשון העונה אחרי שני הפסדים.
רמלה פתחה חזק וגרמה לבני יהודה ל3 איבודי כדור תוך 2 דקות, כשבצד השני הזרות איפסו את הידית ורצו ליתרון 10-0 מוקדם. קורטני נוקס העלתה את בני יהודה על הלוח, אבל רמלה המשיכה לברוח עם עוד 5 נקודות של ג'יני סימס. סקויה הולמס נכנסה סוף סוף למשחק ויחד עם שלשה של לנה פדלובה המארחת הופיעה והחלה להוריד את ההפרש. סימס הגיעה ל10 נקודות אישיות ונתנה לרמלה יתרון 23:15 אחרי 10 דקות.
סימס המשיכה לחגוג בצבע והכפילה את היתרון הרמלאי בפתיחת הרבע השני. בני יהודה שוב לא מצאה את הסל פרט לשלשה של הולמס אי שם באמצע הרבע, והיתרון כבר קפץ ל37:20. ואז נתקע השעון והמשחק הופסק לזמן יותר מידי ארוך. כשחזרו לשחק, טיילור מנואל הצליחה להוריד את הפיגור של בני יהודה ל40:25 בהפסקה.
המארחת עלתה הרבה יותר למחצית השניה, והחלה לאט לאט להוריד את הפער. רמלה נתקעה דקות ארוכות ללא נקודות, ובצד השני מאי דיין רשמה 4 אישיות, הולמס אותה כמות בתוספת חטיפה, ובלי ששמנו לב אנחנו בשיוויון 45. בתום הרבע השלישי 51:50 לרמלה.
נועה גנור עם 2 שלשות תוך חצי דקה החזירה את רמלה לעניינים ושוב פתחה פער קל לאורחת, 58:50. בני יהודה עם 4 איבודים וטכנית לעדני דגן המאמן שהורחק ונראה היה שנגמר לה האויר. בדקות הסיום עמדה על הקווים, לראשונה כמאמנת בליגת העל אושרה אמויאל, אך השחקניות שלה לא הצליחו לעצור את אדוט בולגק שהחזירה את רמלה ליתרון דו ספרתי, וגמרה את הסיפור. 67:56 בסיום לרמלה, ניצחון ראשונה העונה ששיחרר הרבה לחץ.
שתי הקבוצות שהתמודדו בעונה שעברה 'ראש-בראש' על כניסה לפיינל פור נפגשו העונה בשלב מוקדם הרבה יותר, אך בהתמודדות ששוב יכולה להשפיע על זהות העולה לחצי הגמר.
4 איבודים ונקודה. זה מה שקיבלנו ב3 הדקות הראשונות. גם בהמשך לא קיבלנו הרבה כדורסל, כששתי הקבוצות ייצרו נקודות בעיקר מקו העונשין. נועה זליבנסקי עם 4 אישיות ונופר שלום עם שלשה נתנו לחולון יתרון קל, 16:10, ועד סיום הרבע הראשון הוא גדל ל20:12. רמה"ש עם 2 סלי שדה בלבד ברבע הראשון.
סיפור בפתיחת הרבע השני, כשהפעם ב3 דקות קיבלנו רק 3 איבודים ו7 נקודות, כשהיתרון של האורחת עומד בעינו. לימור פלג קלע מחוץ לקשת ונתנה לחולון יתרון דו ספרתי, אבל סיום הרבע היה של רמה"ש שהציגה הגנה קשוחה והחלה לנגוס בפער. שי קליי עם 10 נקודות ועזרה של עדן רוטברג הצליחה להעלם את היתרון של חולון ואף לעלות ליתרון זמני, ובירידה להפסקה רק נקודה לחולון, 35:34.
גם הרבע השלישי נפתח עם איבודים, אבל לפחות ראינו סלים וכדורסל תוך כדי. רוטברג עם 4 רצופות החזירה את היתרון לרמה"ש, שלום בצד השני קלעה שוב מבחוץ והוסיפה גם סל ועבירה, והיתרון נע מצד לצד. ריצת 6-0 ב2 הדקות האחרונות הביאו את חולון ליתרון 55:51 לקראת הרבע הקובע.
האורחת המשיכה במומנטום ועם נקודות של צמד הזרות ברדפורד את צ'ונג החזירה לעצמה את היתרון הדו ספרתי. שחקנות רמה"ש הציגו שליטה בריבאונד משני הצדדים, אבל לא לא ידעו לנצל זאת לנקודות וגם רשמו החטאות מיותר מהקו. חולון אחרי כמה דקות של בצורת חידשה את הריצה ועלתה שוב לדו ספרתי 71:50 2 דקות לסיום. קליי עוד ניסתה ויחד עם שלשה של רוטברג הורידו ל5 בלבד, אבל זה היה מעט מידי מאוחר מידי. בסיום 73:68 לחולון, שרושמת ניצחון שני ברציפות.
כמו רעננה וחולון גם רמת חן פתחה את העונה בכושר נהדר ונגד הפועל ראשון לציון לא התקשה עם 53 נקודות עד ההפסקה ומשחק שהוכרע בשלב מוקדם במיוחד שלשה של לוקס ונקודות של ג'ארוס עוד נתנו לאורחות יתרון 5:4 אחרי שתי דקות של משחק. איינגיפה שמרה על שוויון 9 ואז שלשה של שירן צעירי שנתנה אות לריצה וביחד עם נייה קופי ברחו 13-2 תוך 3 דקות (22:11). הדר חדד ופורת עצרו קצת את הריצה היריבה והחזירו את ההפרש לחד ספרתי, שנשמר למרות שלשה נוספת של צעירי ונקודות של גרייבס בזכות יכולת טובה של קולסון. 30:22 בסיומו של הרבע ראשון.
עם 10 נקודות אישיות של בארון ועוד שתיים של רבר ברחה רמת חן בפתיחת הרבע השני עד 42:25. גם ריינולדס הצליחה לעלות על הלוח ובסך הכל אחרי 3 דקות משחק ריצת 16-3 של רמת חן סגרה את הסיפור. המשחק עבר לנוע סביב 20 הפרש כשליאור הלוי חתמה את המחצית בשלשה 53:32.
המחצית השניה היתה מאוזנת יותר, הקבוצות החליפו ביניהן נקודות כשראשל"צ שיחקה פנימה והצליחה אף להוריד את ההפרש לכיוון 18 נקודות אבל דיאמנט וקדם שמרו על מרווח ביטחון ברבע שלישי שהסתיים 70:51 וגם ברבע האחרון ניצחונה של רמת חן לא היה בסכנה.
ליאור הלוי ודניאל רבר 3 נק'.